62021CO0592_INF
Определение на Съда (осми състав) от 30 септември 2022 г. —ĒDIENS & KM.LV
(Дело C‑592/21)
„Преюдициално запитване — Член 99 от Процедурния правилник на Съда — Възлагане на обществени поръчки — Директива 2014/24/ЕС — Развитие на производството — Избор на участниците — Критерии за подбор — Технически и професионални способности — Член 58, параграф 4 — Начини на доказване — Единен европейски документ за обществени поръчки — Член 59 — Използване на капацитета на други субекти — Член 63, параграф 1 — Група от икономически оператори — Условие относно професионалния опит, което в случай на възлагане на обществената поръчка трябва да бъде изпълнено от члена на групата, комуто е възложено изпълнението на дейностите, изискващи такъв опит — Условие, което не е предвидено в документацията на обществената поръчка — Липса на влияние на режима на солидарната отговорност в рамките на статута на събирателно дружество“
1.
Преюдициални въпроси — Отговор, който не оставя място за разумно съмнение — Отговор, който може да бъде изведен недвусмислено от съдебната практика — Прилагане на член 99 от Процедурния правилник
(член 99 от Процедурния правилник на Съда)
(вж. т. 18 и 19)
2.
Сближаване на законодателството — Процедури за възлагане на обществени поръчки за строителство, доставки и услуги — Директива 2014/24 — Възлагане на обществени поръчки — Критерии за качествен подбор — Технически и професионални възможности — Право да се разчита на възможностите на други субекти — Условия — Професионален опит — Условие, което трябва да се изпълни само от онзи член на групата икономически оператори, който отговаря за извършването на изискващите такъв опит дейности — Допустимост
(член 58, параграф 4, член 59 и член 63, параграф 1, втора алинея от Директива 2014/24 на Европейския парламент и на Съвета)
(вж. т. 25—29 и 34, както и диспозитива)
3.
Сближаване на законодателството — Процедури за възлагане на обществени поръчки за строителство, доставки и услуги — Директива 2014/24 — Възлагане на обществени поръчки — Критерии за качествен подбор — Технически и професионални възможности — Право да се разчита на възможностите на други субекти — Условия — Липса на точни сведения в документите за поръчката — Последици
(член 19, параграф 2, втора алинея от Директива 2014/24 на Европейския парламент и на Съвета)
(вж. т. 30 и 31)
Диспозитив
Член 63, параграф 1 от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО, разглеждан във връзка с член 59 от нея,
трябва да се тълкува в смисъл, че
когато е доказано, че при възлагане на обществена поръчка за услуги на група от икономически оператори изпълнението на дейностите, за които се изисква опит, ще бъде възложено на един-единствен член на групата, групата оферент — с оглед на това да докаже, че отговаря на наложеното от възлагащия орган условие относно опита съгласно член 58, параграф 4 от тази директива — може да се позове само на опита на посочения член, и то дори ако документацията за обществената поръчка не предвижда изрично, че членовете на група икономически оператори трябва да отговарят поотделно на това условие.